

Broj: 02-1- 1081 -1/19

Datum, 03.10.2019. godine

Na osnovu člana 135. stav(3) i člana 64. Zakona o visokom obrazovanju Kantona Sarajevo („Službene novine Kantona Sarajevo“ br.33/17) i člana 104. Statuta Univerziteta u Sarajevo, po prethodnoj saglasnosti sekretara, Vijeće Fakulteta političkih nauka Univerziteta u Sarajevu na sjednici održanoj 03.10.2019. godine *donosi*

**ODLUKU**

**O utvrđivanju načina polaganja završnog ispita, strukture bodova i bodovnog kriterija za svaki nastavni predmet na prvom i drugom ciklusu studija, te načinu praćenja rada studenata u zimskom semestru u akademskoj 2019/2020. godini**

**Član 1.**

Utvrđuje se način polaganja završnog ispita u redovnom, popravnom i septembarskom roku i struktura bodova i bodovni kriterij za svaki nastavni predmet na prvom i drugom ciklusu studija Fakulteta političkih nauka Univerziteta u Sarajevu u zimskom semestru u akademskoj 2019/2020. godini.

**Član 2.**

Na završnom ispitu student ne polaže gradivo koje je u toku godine uspješno savladao, izuzev u slučajevima kada želi da poboljša broj osvojenih bodova, tada student ima pravo da podnese pismeni zahtjev predmetnom nastavniku, na osnovu kojeg može da polaže cjelokupno gradivo.

**Član 3.**

Objedinjena lista nastavnih predmeta svih nastavnih planova i programa prvog i drugog ciklusa studija, na kojima se izvodi nastava u zimskom semestru u akademskoj 2019/2020. godini, sa strukturom bodova i bodovnim kriterijima sastavni je dio Odluke.

**Član 4.**

Odluka stupa na snagu danom donošenja.

**DEKAN**

Akt obradio: Umihana Mahmić **\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: Prof.dr. Elvis Fejzić

**Prof.dr. Sead Turčalo**

**Dostaviti:**

- www.fpn.unsa.ba;

- evidencija Vijeća Fakulteta

- sekretar Fakulteta